Feltámadás
A Gróf figyel, a sírba
letűz a napvilág;
hamar életre hívja
tizenhárom fiát.

Két asszonyát köszönti,
távolból meghajol ─
feltámadásra jön ki
mind-mind a föld alól,

csak még Eriket várják
s Dorottyát, testvérpárját
kik hét s tizenkét éves
korban haltak meg, édes
főúri gyermekek
(ezer és hatszáztízben)
hogy most, mint minden ízben,
nyugodtan, úri díszben
előttük menjenek.
Versek